नोखा पुलिस थाने के एसएचओ मनोज शर्मा ने बताया कि सोवा गांव निवासी रुघाराम मेघवाल (60) बुधवार को सुबह भेड़-बकरियां चराने के लिए घर से निकला था। दोपहर उसकी प|ी से फोन पर बात हुई थी। उसके बाद अज्ञात लोगों ने रुघाराम के सिर में गंभीर चोटें मारकर उसकी हत्या कर दी और शव को गांव की सड़क से करीब 150 मीटर दूर एक खेत की रोही में बनी कुंडी में फेंक दिया। सायंकाल तक रुघाराम घर नहीं लौटा तो परिजनों ने खोजबीन शुरू की। देर रात तक उसका पता नहीं चला। गुरुवार को सुबह परिजन गांव की रोही में गुमानसिंह के खेत में पहुंचे तो वहां रुघाराम की जूतियां पड़ी मिली। वहां बनी पानी की कुंडी उसका शव बरामद हो गया। इत्तला मिलने पर पुलिस मौके पर पहुंची और शव को अस्पताल के मुर्दाघर ले जाया गया। रुघाराम के भतीजे आसूराम की रिपोर्ट पर अज्ञात हत्यारों के खिलाफ मुकदमा दर्ज किया गया है। हत्या के कारणों का पता नहीं चल पाया है।